**Informácia o voľných pracovných miestach**

Gymnázium, Lorencova ulica 46, Krompachy informuje o voľných pracovných miestach **učiteľ/ka matematiky v kombinácii s informatikou, učiteľ/ka chémie v kombinácii s matematikou, učiteľ/ka anglického jazyka v kombinácii s geografiou** s nástupom od 01.09.2024.

**Kategória a podkategória ped. zamestnancov: učiteľ strednej školy**

**Pozície**: učiteľ SŠ - matematika v kombinácii s informatikou na plný úväzok

učiteľ SŠ - chémia v kombinácii s matematikou na plný úväzok

učiteľ SŠ - anglického jazyka, čiastočný úväzok – 14 hod., t.j. 63,6% úväzok (s možnosťou doplnenia

úväzku inými predmetmi)

**Kvalifikačné predpoklady a predpoklady výkonu práce:**

* vzdelanie podľa zákona č. 138/2019 Z.z. o pedagogických zamestnancoch a iných zamestnancoch v znení neskorších predpisov a vyhlášky MŠVVaŠ SR č. 173/2023 Z.z. o kvalifikačných predpokladoch pedagogických a odborných zamestnancov,
* bezúhonnosť
* zdravotná spôsobilosť,
* ovládanie štátneho jazyka.

**Osobnostné predpoklady:**

* proaktívny prístup k zavádzaniu foriem a metód vzdelávania využívajúcich digitálne technológie do vyučovacieho procesu a k celoživotnému sebavzdelávaniu,
* komunikačné schopnosti,
* kreativita.

**Platové zaradenie a plat:**  
V zmysle zákona č. 138/2019 Z.z. o pedagogických zamestnancoch a odborných zamestnancoch v znení neskorších predpisov, zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších zmien a predpisov je minimálny plat 1161,50 Eur mesačne v závislosti od dosiahnutého vzdelania + zvýšenie platu podľa počtu rokov praxe uchádzača.

**Zoznam požadovaných dokladov:**

* písomná žiadosť o prijatie do zamestnania,
* profesijný životopis,
* kópie dokladov o ukončenom vzdelaní,
* čestné vyhlásenie  o bezúhonnosti podľa §15 Zákona č. 138/2019 Z. z.
* písomný súhlas uchádzača so spracovaním osobných údajov podľa zákona č. 18/2018 Z. z. o ochrane osobných údajov v znení neskorších predpisov.

Voľné pracovné miesto je aktuálne na dobu  **určitú od 1.9.2024** **do 31.08.2025 s možnosťou predĺženia na dobu neurčitú**.

**Doručenie písomností:**

Žiadosť o prijatie do zamestnania spolu s požadovanými dokladmi je potrebné **zaslať poštou** na adresu: Gymnázium, Lorencova ulica 46, 053 42 Krompachy  **alebo elektronicky** na e-mail: skola@gymkromp.sk **alebo doručiť osobne** na sekretariát riaditeľky školy, najneskôr **do 20. 06. 2024**.

Kontaktovať budeme len vybraných uchádzačov, ktorí spĺňajú nami uvedené predpoklady.

**Názov a adresa zamestnávateľa**:  Gymnázium, Lorencova ulica 46, Krompachy

Lorencova ulica 46, 053 42 Krompachy

**Kontakt**: RNDr. Jana Darvasiová, riaditeľa školy  
 t.č. 053/447 2315, +421 903 249 501

e-mail: [skola@gymkromp.sk](mailto:skola@gymkromp.sk)

*Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm.b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov organizácia zabezpečuje ich bezodkladnú likvidáciu.*

V Krompachoch 11.06.2024